Traficul a fost deviat în totalitate, a anunțat Autoritatea de Transport din Maryland.
Potrivit primelor informaţii, vasul a lovit unul dintre pilonii podului Francis Scott Key, care are o înălţime de peste 350 de metri, provocând prăbuşirea acestuia.
Momentan, nu se cunoaște tipul de navă şi nici momentul în care aceasta a lovit podul, iar amploarea pagubelor nu a fost clarificată.
Imaginile cu podul prăbuşit sunt spectaculoase. În mai multe videoclipuri postate pe reţelele sociale se poate observa cum o parte considerabilă din impresionanta structură metalică, inaugurată în 1977, se prăbușește în râul Patapsco.